text: Qazaxıstan parlamentinin (parlamentin aşağı palatası) bir sıra deputatları Ruslan Kulekbayevin işini müzakirə edərək, moratoriumun saxlanmasının tərəfdarı olublar. Belə ki, deputat Azat Peruaşev ölüm hökmünə moratoriumun qoyulmasını dəstəkləyərək, heç kim üçün istisna oluna bilməyəcəyini və yaşamaq hüququnun insana doğulduğu andan verildiyini bildirib. Beynəlxalq işlər, müdafiə və təhlükəsizlik komitəsinin sədri Maulen Aşımbayev deyib ki, ölüm hökmü yalnız moratoriumun götürüldüyü halda həyata keçirilə bilər. Digər millət vəkili Aykin Konurov Qazaxıstanın İqtisadi Əməkdaşlıq və İnkişaf Təşkilatına üzv olmaq üçün ölüm hökmündən imtina etməli olduğunu bildirib.